CELEX: 62020CA0195
Language: ro
Date: 2020-09-24 00:00:00
Title: Cauza C-195/20 PPU: Hotărârea Curții (Camera a patra) din 24 septembrie 2020 (cerere de decizie preliminară formulată de Bundesgerichtshof – Germania) – Procedură penală privind pe XC (Trimitere preliminară – Procedură preliminară de urgență – Cooperare judiciară în materie penală – Mandat european de arestare – Decizia-cadru 2002/584/JAI – Efectele predării – Articolul 27 – Eventuală urmărire penală pentru alte infracțiuni – Principiul specialității)

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/22
            
         
      Hotărârea Curții (Camera a patra) din 24 septembrie 2020 (cerere de decizie preliminară formulată de Bundesgerichtshof – Germania) – Procedură penală privind pe XC
      (Cauza C-195/20 PPU) (1)
      
      (Trimitere preliminară - Procedură preliminară de urgență - Cooperare judiciară în materie penală - Mandat european de arestare - Decizia-cadru 2002/584/JAI - Efectele predării - Articolul 27 - Eventuală urmărire penală pentru alte infracțiuni - Principiul specialității)
      (2020/C 399/30)
      Limba de procedură: germana
      
         Instanța de trimitere
      
      Bundesgerichtshof
      
         Partea din procedura penală principală
      
      XC
      
         cu participarea: Generalbundesanwalt beim Bundesgerichtshof
      
         Dispozitivul
      
      Articolul 27 alineatele (2) și (3) din Decizia-cadru 2002/584/JAI a Consiliului din 13 iunie 2002 privind mandatul european de arestare și procedurile de predare între statele membre, astfel cum a fost modificată prin Decizia-cadru 2009/299/JAI a Consiliului din 26 februarie 2009, trebuie interpretat în sensul că principiul specialității enunțat la alineatul (2) al acestui articol nu se opune unei măsuri privative de libertate luate împotriva unei persoane vizate de un prim mandat european de arestare pe baza altor fapte decât cele care au constituit motivul predării sale în executarea acestui mandat și anterioare acestor fapte, în cazul în care această persoană a părăsit voluntar teritoriul statului membru emitent al primului mandat și a fost predată acestui stat, în executarea unui al doilea mandat european de arestare emis ulterior acestei plecări în scopul executării unei pedepse privative de libertate, cu condiția ca, în cadrul celui de al doilea mandat european de arestare, autoritatea judiciară de executare a acestuia să își fi dat acordul pentru extinderea urmăririi penale la faptele aflate la originea acestei măsuri privative de libertate.
      
         (1)  JO C 230, 13.7.2020.